laion/Wikipedia-Exotic huggingface dataset:
Sylvinho

Sylvio Mendes Campos Júnior (tuntud kui Sylvinho; sündinud 12. aprillil 1974 São Paulos) on Brasiilia jalgpallitreener ja endine jalgpallur (vasakkaitsja). Jalgpallurikarjääri jooksul mängis Sylvinho Brasiilia klubis Corinthians (1994–1999), Inglismaa klubides Londoni Arsenal (1999–2001 ja 2009–2010) ning Hispaania klubides Celta de Vigo (2001–2004) ja FC Barcelona (2004–2009). 1998. aastal tuli ta Corinthiansega Brasiilia meistriks. Arsenalis mängides valiti Sylvinho hooajal 2000/01 Inglismaa kõrgliiga hooaja sümboolsesse koosseisus. Barcelonaga tuli ta Hispaania meistriks kolm korda, lisaks võitis ta hooaegadel 2005/06 ja 2008/09 klubiga UEFA Meistrite Liiga. Brasiilia jalgpallikoondises mängis 2000–2001 aastatel kokku kuus korda. Varumängijana kuulus ta Brasiilia koondisse juba 1998. aasta CONCACAF Gold Cup'il. 2019. aasta mais sai Sylvinho Prantsusmaa kõrgliigaklubi Lyoni Olympique'i peatreeneriks. Lyon alustas hooaega 2019/20 võitudega Monaco (3:0) ja Angers' üle (6:0), kuid järgmise seitsme mänguga ei suutnud ta Lyoni võiduni enam viia ning ta vallandati 7. oktoobril 2019 pärast kaotust Saint-Étienne'ile. 2021. aasta mais asus ta juhendama Brasiilia klubi Corinthians, kus ta oli jalgpallurikarjääri ka alustanud. 2021. aastal saavutas ta Corinthiansega Brasiilia kõrgliigas viienda koha, mis oli Corinthianse parim koht Brasiilia kõrgliigas pärast 2017. aastat, mil Corinthians Brasiilia meistriks tuli. Corinthiansi peatreeneri kohalt vallandati ta 2022. aasta veebruaris. 2023. aasta jaanuaris sai ta Albaania jalgpallikoondise peatreeneriks. Samal ajal said koondise abitreeneriteks Pablo Zabaleta ja Doriva. Corinthians Campeonato Paulista: 1995, 1997, 1999 Campeonato Brasileiro Série A: 1998 Copa do Brasil: 1995 Arsenal FA Community Shield: 1999 Barcelona La Liga: 2004–05, 2005–06, 2008–09 Copa del Rey: 2008–09 Supercopa de España: 2005, 2006 UEFA Meistrite Liiga: 2005–06, 2008–09 "Lyon sack Sylvinho after poor Ligue 1 start, name Baticle as interim". ESPN. 7. oktoober 2019. Vaadatud 16. septembril 2023. "Sylvinho deixa o comando técnico do Corinthians" (portugali). SC Corinthians Paulista. 3. veebruar 2022. Vaadatud 3. veebruaril 2022. "FSHF arrin marrëveshjen me trajnerin brazilian Sylvio Mendes Campos Júnior" (albaania). Albaania Jalgpalliliit. 2. jaanuar 2023.
Toomas Bernstein

Toomas Bernstein (sündinud 30. aprillil 1939 Tallinn) on eesti endine autosportlane. Ta lõpetas 1957. aastal Tallinna 2. Keskkooli ja 1962. aastal Tallinna Polütehnilise Instituudi. Bernstein hakkas autosporti harrastama 1963. aastal Aleksander Tõkke juhendamisel, tuli 1968. aastal koos Heino Sepaga autorallis Moskvitš 408 klassis NL-i meistriks ja sai NL-i meistrivõistlustel kuni 1600 cm3 klassis 1972. aastal pronksmedali. Ta sai talirallis 1969–1970 hõbe- ja 1972 pronksmedali, 1973. aastal MM-i etapil 1. ja EM-i etapil 4. koha, tuli autorallis aastatel 1966 ja 1969 veoautode, 1968 Moskvitš 408 ja 1971 Moskvitš 412 klassis Eesti meistriks ning sai 1969–1970 Moskvitš 412 klassis pronksi. Bernstein töötas Vasalemma sovhoosi parteisekretärina. 1967 NSV Liidu Meistersportlane 1973 Autospordis suurmeister Tema tädipoeg on keemik Ott Roots. "Bernstein, Toomas - Eesti Entsüklopeedia". etbl.teatriliit.ee. Vaadatud 14. juunil 2024. "Spordileht 28 aprill 1989 — DIGAR Eesti artiklid". dea.digar.ee. Vaadatud 14. juunil 2024.
Altheim (Ülem-Austria)

Altheim on linn (Stadtgemeinde) Austrias Ülem-Austria liidumaal Braunau am Inni ringkonnas Innvierteli piirkonnas. See asub Inni väikese lisajõe Mühlheimer Ache ääres. Altheim Diepolding Englwertsham Gallenberg Gaugsham Kling Lehen Lüfteneck Mauernberg Schwaig Stern Wagham Weidenthal Weirading Wolfegg 1985. aastal avastasid arheoloogid Altheimi lähedal asuvalt põllumaalt Rooma villa varemed. Linnas on nendele leidudele pühendatud Rooma muuseum Ochzethaus. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Rannamõisa kirik

Rannamõisa kirik asub Harjumaal Harku vallas. Kirik on ehitatud põhiliselt aastatel 1900–1901 ja pühitsetud pühakojaks 17. juulil 1905. Sisetööd jätkusid 1906–1907, käärkamber lisati 1923–1925. Esialgsed võimalikud asukohad olid ka Hüüru ja Muraste. Kalmistut hakati põldudele rajama 1899. aastal, kui laoti paekivist külgaiad, ja see pühitseti sisse 21. juulil 1902. Kalmistut on laiendatud 1920. aastatel ja XXI sajandi alguses. 2000. aastal võitis Rannamõisa kirik asutuste kategoorias Harku valla heakorrakonkursi. Rannamõisa kirik asub Tallinna–Rannamõisa–Kloogaranna tee ääres, Tabasalust paar kilomeetrit Vääna-Jõesuu pool. Kirikut kasutab EELK Rannamõisa kogudus. Kiriku juures asub Rannamõisa kalmistu. Fassaad ja läänepoolne osa Sisevaade Altar Rannamõisa kirik kultuurimälestiste riiklikus registris
Murat Yakin

Murat Yakin (sündinud 15. septembril 1974 Baselis) on Šveitsi jalgpallitreener ja endine jalgpallur (keskkaitsja). Jalgpallurikarjääri jooksul mängis Yakin Šveitsi klubides Grasshoppers (1992–2007) ja FC Basel (2000 ja 2001–2006), Saksamaa klubides VfB Stuttgart (1997–1998) ja 1. FC Kaiserslautern (2000–2001) ning Türgi klubis Fenerbahçe (1998–2000). Baselis mängides tuli aastatel 2002, 2004 ja 2005 Šveitsi meistriks. 2002. aastal valiti Yakin Šveitsi kõrgliiga aasta parimaks mängijaks. Šveitsi jalgpallikoondises mängis Yakin aastatel 1994–2004 kokku 49 korda ja lõi neli väravat. Treenerina on ta juhendanud eelkõige Šveitsi klubisid, sealhulgas FC Thuni (2009–2011), FC Luzerni (2011–2012), FC Baseli (2012–2014), FC Schaffhauseni (2016–2017 ja 2019–2021), Grasshoppersi (2017–2018) ja FC Sioni (2018–2019). Lisaks oli ta 2014. aasta juunist kuni 2015. aasta maini Venemaa klubi Moskva Spartaki peatreener. Peatreenerina tuli ta Šveitsi meistriks Baseliga aastatel 2013 ja 2014. Hooaegadel 2013/14 ja 2017/18 valiti Yakin 2021. aasta augustis hakkas Yakin juhendama Šveitsi jalgpallikoondist. Tema noorem vend on samuti endine jalgpallur Hakan Yakin, kes mängis Šveitsi koondises aastatel 2000–2011.
Maximilian Mittelstädt

Maximilian Mittelstädt (sündinud 18. märtsil 1997 Berliinis) on Saksamaa jalgpallur, kes mängib vasakkaitsjana Saksamaa kõrgliigaklubis VfB Stuttgart ja Saksamaa jalgpallikoondises. 2012. aastal liitus ta Hertha BSC noortesüsteemiga. Hertha põhimeeskonnas debüteeris ta Saksamaa kõrgliigas 2. märtsil 2016 mängus Frankfurdi Eintrachti vastu. Hertha põhikoosseisus mängis ta alates hooajast 2018/19. Esimese värava lõi ta Hertha meeskonnas 30. oktoobril 2018 mängus SV Darmstadt 98 vastu. 2023. aasta juunis sõlmis ta kolmeaastase lepingu Stuttgardiga. Hooajal 2023/24 oli Mittelstädt Saksamaa kõrgliigas parim mängija edukate triblingute tegemises. Aastatel 2014–2019 mängis Mittelstädt Saksamaa noortekoondistes. 2019. aastal saavutas ta Saksamaa kuni 21-aastaste koondisega Euroopa omavanuste meistrivõistlustel teise koha. Saksamaa jalgpallikoondises debüteeris Mittelstädt 23. märtsil 2024 sõprusmängus Prantsusmaa vastu. Koondisekarjääri esimese värava lõi ta kolm päeva hiljem sõprusmängus Hollandi vastu. "VfB sign Maximilian Mittelstädt". www.vfb.de/en. 7. juuni 2023. Vaadatud 7. juunil 2023.
Florian Wirtz

Florian Richard Wirtz (sündinud 3. mail 2003 Pulheimis) on Saksamaa jalgpallur, kes mängib ründava poolkaitsja või vasaku äärepoolikuna Saksamaa kõrgliigaklubis Leverkuseni Bayer ja Saksamaa jalgpallikoondises. Aastatel 2010–2020 kuulus ta 1. FC Kölni noortesüsteemi. 2020. aasta jaanuaris liitus ta Leverkuseni Bayeriga. Saksamaa kõrgliigas debüteeris Wirtz 18. mail 2020 mängus Bremeni Werderi vastu. 17 aasta ja 15 kuu vanuselt sai ta Leverkuseni noorimaks debütandiks. Esimese värava lõi ta liigas sama aasta 6. juunil mängus Müncheni Bayerni vastu. 17 aasta ja 34 päeva vanuselt sai ta kõige nooremaks väravalööjaks Saksamaa kõrgliigas. Hooajal 2020/21 lõi ta Saksamaa kõrgliigas 29 mänguga viis väravat ja Hooajal 2021/22 24 mänguga seitse väravat. 2022. aasta märtsis sai ta põlvevigastuse, mistõttu jäi väljakult kümneks kuus eemale. Hooajal 2023/24 lõi ta Saksamaa kõrgliigas 11 väravat ja andis 11 väravasöötu. Samal hooajal tuli ta Leverkuseni Bayeriga Saksamaa meistriks ning Wirtz valiti liigahooaja parimaks mängijaks ja sümboolsesse koosseisu. Saksamaa jalgpallikoondises debüteeris Wirtz 2. septembril 2021 MM-i valikmängus Liechtensteini vastu. Koondisekarjääri esimese värava lõi ta 23. märtsil 2024 sõprusmängus Prantsusmaa vastu. Bayer 04 Leverkusen Bundesliga: 2023–24 DFB-Pokal: 2023–24 UEFA Euroopa Liiga: Teine koht 2023–24 "Auch Leverkusen kein Hindernis: Bayern marschiert weiter zum Titel". kicker (saksa). 6. juuni 2020. Originaali arhiivikoopia seisuga 4. oktoober 2021. Vaadatud 6. juunil 2020. "Florian Wirtz out for the season after ACL injury". DW. 13. märts 2022. Originaali arhiivikoopia seisuga 13. märts 2022. Vaadatud 17. aprillil 2022.
Robert Andrich

Robert Andrich (sündinud 22. septembril 1994 Potsdamis) on Saksamaa jalgpallur, kes mängib keskpoolkaitsjana Saksamaa kõrgliigaklubis Leverkuseni Bayer ja Saksamaa jalgpallikoondises. Ta alustas klubikarjääri Saksamaa klubis Hertha BSC, mille noortesüsteemiga liitus ta 2003. aastal. Aastatel 2012–2015 mängis ta Hertha reservmeeskonnas Saksamaa tugevuselt neljandas liigas, kuid liigadebüüti ta Hertha põhimeeskonnas ei teinud. Aastatel 2015–2016 mängis ta Saksamaa tugevuselt kolmanda liiga klubis Dresdeni Dynamo ja 2016–2018 samasse liigasse kuuluvas Wiesbadeni SV Wehenis. Hooajal 2018/19 mängis ta Saksamaa esiliigaklubis 1. FC Heidenheim. Aastatel 2019–2021 mängis ta kaks hooaega 1. FC Union Berlinis. 2021. aasta augustis sõlmis ta viieaastase lepingu Leverkuseni Bayeriga. Hooajal 2023/24 tuli ta Leverkuseniga Saksamaa meistriks, lisaks võideti samal hooajal Saksamaa karikavõistlused. Aastatel 2011–2013 mängis Andrich Saksamaa noortekoondistes. Saksamaa jalgpallikoondises debüteeris Andrich 21. novembril 2023 sõprusmängus Austria vastu. "Vertrag bis 2026: Andrich wechselt sofort von Union zu Bayer". kicker Online (saksa). 16. august 2021. Vaadatud 21. augustil 2021.
Teodors Celms

Teodors Celms (saksa keeles ka Theodor Celms; 14. juuni (vkj 2. juuni) 1893, Pedele mõis, Valka kihelkond, Liivimaa kubermang – 14. veebruar 1989, Austin, Texase osariik, USA) oli Läti filosoof. Celms sündis Pedeles mõisa talumehe peres ja õppis Valka kommertskoolis. Tema vanem vend Jūlijs Celms oli tuntud sotsiaaldemokraatlik poliitik. 1912. või 1913. aastast kuni 1920. aastani õppis ta Moskva ülikoolis rahvamajandust ja filosoofiat neokantiaanide Aleksandr Vvedenski ja Georgi Tšelpanovi juures. Pärast lühikest Lätis viibimist jätkas ta filosoofiaõpinguid 1922–1925 Freiburgi ülikoolis neokantiaani Heinrich John Rickerti ja tema järeltulija, fenomenoloogia ühe rajaja Edmund Husserli käe all. Saksamaal kaitses ta 1923. aastal ka doktorikraadi, misjärel naasis Lätti, kus õpetas filosoofiat. 1927. aastal sai Celmsist Läti ülikooli privaatdotsent ja 1936. aastal, pärast Läti ülikoolis teise doktorikraadi kaitsmist, professor filosoofia kateedris. Seal tegeles ta Husserli fenomenoloogia küsimuste ja loogikaga. Ühtlasi pidas ta loenguid Riia Herderi Instituudis. 1944. aastal põgenes Celms Saksamaale, kus kuni 1949. aastani töötas professorina Göttingeni ülikoolis ja Balti Ülikoolis, tehes koostööd Nicolai Hartmanniga. 1949. või 1950. aastal emigreerus ta USA-sse, kus jätkas akadeemilist karjääri teadlase ja õppejõuna Augustana College'is Rock Islandis Illinois' osariigis. Seal õpetas ta filosoofiat ja sotsioloogiat, kuni emeriteerus 1963. aastal. 1967–1975 pidas ta osaajalise professorina loenguid kultuurifilosoofiast. Pärast emeriteerumist ja naise surma kolis Celms Austinisse Texase osariigis. Ta on maetud Rock Islandi kalmistule. Teodors Celms tegeles eluaeg fenomenoloogiaga, kuid oli ka Husserli idealismi kriitik; ennast nimetas ta kriitiliseks realistiks. Ta avaldas esimese mahuka monograafia Edmund Husserlist. Kokku ilmus tema sulest neli raamatut ja üle saja teadusartikli. Celmsi tööd fenomenoloogias hakati Lätis taas käsitlema 1970. aastatel. 1990. aastatest on Lätis arenenud fenomenoloogiakoolkond, millele tal on olnud suur mõju. Põhjalikult on Celmsi pärandiga tegelenud Juris Rozenvalds. 1920. aastal abiellus ta Vera Vihrovaga (1901–1977), kellega sai kolm last: Isolde, Dagmāra ja Pēterise. Tema hobideks olid fotograafia ja viiulimäng. 1993. aastal toimunud Läti IV rahvusvaheline filosoofiakonverents "Dimensions of European Philosophy: Regional and National" oli pühendatud Celmsi 100. sünniaastapäevale. 19. septembril 2007 toimus Valkas Celmsile pühendatud teaduskonverents. 22. septembril 1998 asutas Läti Teaduste Akadeemia Teodor Celmsi auhinna filosoofias. Theodor Celms, "Der phaenomenologische Idealismus Husserls", Riga: Walters und Rapa, 1928 (Acta Universitatis Latviensis, 19, lk 252-439) Theodor Celms, "Subjekt und Subjektivisierung : Studien über das subjektive Sein", Riga: Universität in Riga, 1943, 93 lk Theodor Celms, "Der phänomenologische Idealismus Husserls und andere Schriften 1928 - 1943", Peter Lang GmbH, 1993 (Philosophie und Geschichte der Wissenschaften/Studien und Quellen, Band 21), 322 lk
Nikolai Marr

Nikolai Marr (6. jaanuar 1865 (25. detsember 1864 vkj) Khuthaisi (Gruusia) – 20. detsember 1934 Leningrad) oli Gruusia päritolu vene ja nõukogude filoloog, ajaloolane, etnograaf ja arheoloog, Keiserliku Teaduste Akadeemia akadeemik (1912). Hiljem oli ta NSV Liidu akadeemik ja Teaduste Akadeemia asepresident. Tuntuse saavutas Marr 1910. aastatel kaukaasia keelte uurijana. Ta arendas teooriat "jafetiidi keelte" kohta, mille järgi on kaukaasia, semi-hami ja baski keel arenenud ühisest algkeelest. 1924. aastast väitis ta isegi, et kõigil maailma keeltel on üks algkeel, mis koosnes neljast hüüdsõnast: sal, ber, jon ja roš. Marri hüpoteese kasutati ära Nõukogude Liidus 1920.-30. aastail kestnud kampaanias väiksemate kirjakeelte üleviimiseks ladina alfabeedile. 1950. aastate keskel tunnistati Marri keeleteaduslikud uurimused aga marksismivastasteks, absurdseteks ja keeleteadust pidurdavateks. Maailma keeleteaduses pole need kunagi laialdast tunnustust leidnud. Paul Ariste, "Akadeemik N. Marr – nõukogude keeleteaduse looja" – Looming 1949, nr 10, lk 1256–60 Jossif Stalin, "Marksism ja keeleteaduse küsimused" (aastal 1950 Pravdas avaldatud 3 artiklit, mis ilmusid ka ajakirjas Looming, 1950, nr 6, 7, 8). Eesti Riiklik Kirjastus, Tallinn 1953, 108 lk В. М. Алпатов, "История одного мифа: Марр и марризм", Москва: Наука, 1991, 240 lk Paul Ariste, "Mälestusi". Toimetanud Mart Orav, Eesti Kirjanduse Selts, Tartu 2008 (nimeregister)
UNA Eesti

Eesti Ühinenud Rahvaste Organisatsiooni Ühing (lühidalt UNA Eesti või Eesti ÜRO Ühing) on mittetulundusühing, mis toetab ja edendab kodanikuühiskonna kaasatust ÜROga ja sellega kaasnevate teemadega Eestis.> Temaatiliselt katavad UNA Eesti tegevused terve hulga teemasid millega ÜRO tegeleb: turvalisus ja desarmeerimine, jätkusuutlik areng ning inimõigused ja ka uuemad teemad nagu näiteks migratsioon, kliima ja keskkond. UNA Eesti tegevused jaotuvad neljaks: teavitamine, õppimine, uurimine ja kaasamine. Nende nelja tegevuse kaudu katab UNA Eesti teemasid ja küsimusi, mis hõlmavad organisatsiooni eesmärke. Teavitamine tähendab teadlikkuse tõstmist teemade, trendide ja arengute osas, mis ei pruugi olla aktuaalsed avalikus arutelus, kuid on siiski kesksed miljonite inimeste elus ja heaolus üle maailma ja Eestis. UNA Eesti tegevused selle raames on: külalisloengute ning loengusarjade korraldamine, ÜRO ja sellega seonduvate teemade kohta filmi- ja aruteluõhtude korraldamine ümarlaua debattide korraldamine informatsiooni kättesaadavaks tegemine, erinevates formaatides -- kodulehel ning sotsiaalmeedia vahendusel Essee ja vikipeedia artiklite kirjutamise võistluste korraldamine, mis on suunatud õpilastele. Õppetegevuste eesmärk on panustada faktipõhisesse hästi informeeritud avalikku arutellu ÜRO teemadel. UNA Eesti tegevused selle raames on: informatsiooni sessioonide korraldamine koolides õppematerjalide loomine ja jagamine õpilastele ja õpetajatele eestikeelse ÜRO-ga seonduva informatsiooni loomise toetamine Võimalusel ÜRO simulatsioonmängude toetamine nagu MUNOT ja ESTMUN UNA Eesti toetab ÜRO ja sellega seonduvate teemade uurimist Eestis läbi... akadeemiliste sidemete ja võrgustiku toetamist nendel teemadel külalisesinejate toomine välismaalt Järgmise uurijate põlvkonna innustamiseks reklaamib ja toetab UNA Eesti lõputöid ÜROga seonduvatel teemadel nii bakalaureuse kui magistri tasemel. Eesti kodanike, kodanikuühiskonna ja Eesti ÜRO kaasatuseks, UNA Eesti...7 toetab tudengeid ja noori spetsialiste, et leida praktikavõimalused ÜROs, selle alaorganisatsioonides või teistes vastavates organisatsioonides. suurendab teadlikkust ja pakub informatsiooni praktika ja töö võimaluste kohta. UNA Eesti eesmärk on tugevdada teadlikkust ÜROst ja sellega seonduvatest teemadest Eestis – ja tugevdada Eesti ning Eesti kodanikuühiskonna kõlapinda ÜROs. "Ühingust | EESTI ÜRO ÜHING". 11. oktoober 2020. Vaadatud 14. juunil 2024. "Eesti Ühinenud Rahvaste Organisatsiooni Ühing (Eesti ÜRO Ühing) | e-Äriregister". ariregister.rik.ee. Vaadatud 15. juunil 2024. "Tegevused | EESTI ÜRO ÜHING". 25. september 2020. Vaadatud 14. juunil 2024. https://et.wikipedia.org/wiki/%C3%9Chinenud_Rahvaste_Organisatsioon?wprov=sfla1
Iisraeli kaitsejõud

Iisraeli kaitsejõud (heebrea צְבָא הַהֲגָנָה לְיִשְׂרָאֵל Tsva ha-Hagana le-Yisra'el või Tzahal (צה״ל), inglise Israel Defense Forces, lühendatult IDF) on Iisraeli relvajõud. Iisraeli maavägi Iisraeli õhuvägi Iisraeli merevägi
Dan Ndoye

Dan Assane Ndoye (sündinud 25. oktoobril 2000 Nyonis) on Šveitsi jalgpallur, kes mängib parema äärepoolikuna Itaalia kõrgliigaklubis Bologna ja Šveitsi jalgpallikoondises. Ta alustas klubikarjääri Šveitsi klubis Lausanne-Sport. Selle põhimeeskonnas debüteeris ta hooajal 2018/19 Šveitsi esiliigas ning lõi 15 mänguga kuus väravat. 2020. aasta jaanuaris sõlmis ta lepingu Prantsusmaa kõrgliigaklubiga Nice, kuid jäi hooaja lõpuni laenule Lausanne-Sporti. 2021. aasta augustis läks Ndoye Nice'ist laenule Šveitsi kõrgliigaklubisse FC Basel, kellega sõlmis 2022. aasta veebruaris püsiva lepingu. Hooajal 2022/23, kui Basel jõudis UEFA Euroopa Konverentsiliigas poolfinaali, valiti Ndoye Konverentsiliiga hooaja sümboolsesse koosseisu. 2023. aasta augustis sõlmis Ndoye lepingu Bolognaga. Šveitsi jalgpallikoondises tegi Ndoye debüüdi 24. septembril 2022 UEFA Rahvuste Liiga mängus Hispaania vastu. Tema ema on šveitslanna ja isa Senegali päritolu. Dan Ndoye. transfermarkt.com. Vaadatud 15.6.2024 DAN NDOYE TO JOIN NICE THIS SUMMER. ogcnice.com. 27. jaanuar 2020 FC Basel 1893 (4. veebruar 2022). "Der FCB Verpflichtet Andy Pelmard und Dan Ndoye Definitiv". FCB signs Andy Pelmard and Dan Ndoye on a definite basis (saksa). FC Basel 1893 AG. Vaadatud 4. veebruaril 2022. "Dan Ndoye al Bologna". www.bolognafc.it (itaalia). 14. august 2023. Vaadatud 14. augustil 2023. "Zoom sur Dan Ndoye, le jeune attaquant de 19 ans qui a signé à l'OGC Nice et qui peut jouer pour le Sénégal - Gaindés Football". wiwsport (prantsuse). 15. juuli 2020. Vaadatud 23. augustil 2020.
Robin Le Normand

Robin Aimé Robert Le Normand (sündinud 11. novembril 1996 Pabus) on Prantsusmaal sündinud Hispaania jalgpallur, kes mängib keskkaitsjana Hispaania kõrgliigaklubis Madridi Atlético ja Hispaania jalgpallikoondises. Ta alustas klubikarjääri Prantsusmaa klubis Stade Brestois 29. Aastatel 2013–2016 mängis ta Bresti reservmeeskonnas Prantsusmaa amatöörliigas. Ainsal korral mängis ta Bresti meeskonnas 19. märtsil 2016 Prantsusmaa esiliigakohtumises Sochaux' vastu. 2016. aasta juulis liitus ta Hispaania kõrgliigaklubiga Real Sociedad. Esimesel kahel hooajal mängis ta vaid Real Sociedadi reservmeeskonnas Hispaania tugevuselt kolmandas liigas. Real Sociedadi põhimeeskonnas tegi ta debüüdi 26. novembril 2018 mängus Celta de Vigo vastu. Real Sociedadi põhikoosseisu on ta kuulunud alates hooajast 2019/20. Esimese värava Hispaania kõrgliigas lõi ta 30. novembril 2019 mängus SD Eibari vastu. Real Sociedadiga võitis Le Normand hooaja 2019/20 Hispaania karikavõistlused. 2021. aasta oktoobris valiti Le Normand Hispaania kõrgliiga kuu parimaks mängijaks. 2024. aasta augustis sõlmis ta viieaastase lepingu Madridi Atléticoga. 2023. aasta mais sai Le Normand Hispaania kodakondsuse. Hispaania jalgpallikoondises tegi ta debüüdi sama aasta 15. juunil UEFA Rahvuste Liiga mängus Itaalia vastu. Koondisekarjääri esimese värava lõi ta 19. novembril 2023 EM-i valikmängus Gruusia vastu. 2024. aastal tuli ta Hispaania koondisega Euroopa meistriks. "Robin Le Normand named LaLiga Santander Player of the Month for October". Página web oficial de LaLiga | LaLiga. "Welcome, Le Normand!". Atlético Madrid. 3. august 2024. Vaadatud 3. augustil 2024. "Robin Le Normand a obtenu la nationalité espagnole" (prantsuse). L'Équipe. 24. mai 2023. Vaadatud 24. mail 2023. Profiil Real Sociedadi kodulehel
Davide Frattesi

Davide Frattesi (sündinud 22. septembril 1999 Roomas) on Itaalia jalgpallur, kes mängib poolkaitsjana Itaalia kõrgliigaklubis Milano Internazionale ja Itaalia jalgpallikoondises. Ta kuulus noorena Rooma Lazio ja AS Roma akadeemiatesse. 2017. aastal liitus ta Sassuologa. Sassuolo põhimeeskonnas debüteeris ta 20. detsembril 2017 Itaalia karikavõistluste kuueteistkümnendikfinaali mängus Atalanta vastu. See jäi ligi neljaks aastaks tema ainsaks mängus Sassuolo meeskonnas. Aastatel 2018–2020 oli ta laenul Itaalia esiliiga klubides: esimesel hooajal Ascolis, seejärel Empolis ning kolmandal hooajal Monzas. Monzas mängides valiti Frattesi hooajal 2020/21 Itaalia esiliiga hooaja sümboolsesse koosseisu. Sassuolo põhikoosseisus mängis ta Itaalia kõrgliigas aastatel 2021–2023 ning lõi kahe hooajaga liigas 11 väravat. 2023. aasta juulis läks Frattesi Sassuolost laenule Milano Internazionalesse. Lepingu tingimustel liitub ta hooaja lõpus Milano klubiga püsivalt. Hooajal 2023/24 tuli ta Internazionalega Itaalia meistriks. Aastatel 2015–2021 mängis Frattesi Itaalia noortekoondistes. Itaalia jalgpallikoondises tegi ta debüüdi 4. juunil 2022 UEFA Rahvuste Liiga mängus Saksamaa vastu. Koondisekarjääri esimese värava lõi ta Rahvuste Liiga mängus 18. juunil 2023 Hollandi vastu. "Inter sign midfielder Frattesi from Sassuolo". Reuters. 6. juuli 2023. Vaadatud 7. juulil 2023. "Davide Frattesi joins Inter". Inter Milan. 7. juuli 2023. Vaadatud 7. juulil 2023. Davide Frattesi - National team. transfermarkt.com. Vaadatud 15.6.2024
Dennis Lloyd

Nir Tibor (heebrea keeles ניר טיבור; sündinud 18. juunil 1993), esinejanimega Dennis Lloyd, on Iisraeli muusik, produtsent, laulja, laulukirjutaja ja multiinstrumentalist. Tema esitatud laul "Nevermind" jõudis 2016. aastal mitme riigi muusika edetabelitesse. Lloydi peetakse üheks kõige edukamaks Iisraeli muusikuks, kelle mitu singlit on üle maailma tuntud. Nir Tibor sündis Iisraelis Tel Avivis aškenazi peres. Tema lapsepõlv möödus peamiselt Ramat-Gani linnas. Lloyd hakkas trompetit õppima 8-aastaselt. Kitarrimängu õppis ta omal käel 13-aastaselt. Ta õppis Givatayimi Thelma Yellini kunstide keskkoolis.18-aastaselt kutsuti ta Iisraeli mereväkke, kus teenis kolm aastat lahingumadrusena.